ગયા અઠવાડિયે સિંગાપોરમાં ચાર દિવસ માટે PC Show નં આયોજન થયું હતું. (આ જ વિષય પર પહેલા પણ અહીં લખ્યું હતું.) PC Showમાં એક જ છત નીચે બધી ઇલેક્ટ્રોનીક વસ્તુઓ મળી રહે છે. આ શો દરમ્યાન ભાવમાં થોડી છૂટછાટ હોય છે. ભાવમાં છૂટછાટ તો ઠીક છે પણ સાથે સાથે ઘણી બધી મફતની વસ્તુઓ i.e. Freebies ખરીદી સાથે મળતી હોય છે જેમ કે સામાન્યત: વસ્તુ સાથે એક વર્ષની વોરંટી મળતી હોય છે પણ અહીંથી ખરીદી કરો તો ઘણી વખત 3 વર્ષ સુધીની વોરંટી મળે અથવા તમે નોટબુક ખરીદો તો એની સાથે 2-4 જીબી મેમરી અથવા 200-300 જીબી વધારાની હાર્ડ ડીસ્કનું અપગ્રેડ મફતમાં મળી જાય, કેમેરા ખરીદો તો લેન્સની ક્લિનીંગ કીટથી માંડીને વધારાના મેમરી કાર્ડ વગેરે મફતમાં મળે,વગેરે વગેરે… આ Freebies જ મારા મતે આ શોનું મુખ્ય જમા પાસુ છે.